《访宋虞允文三宿处》
清代·清恒

天下势若常山蛇，赵家已失中原脊。北人大举向南侵，一旦雄兵临采石。

岂知江上有儒生，提师一战功便成。南人已胜北人北，三军只听波涛声。

西风猎猎吹玄纛，归傍卢龙山下宿。至今石上见题名，雨洗莓苔痕自绿。

作者简介：清恒，字巨超，号借庵，桐乡人，本姓陆。主焦山定慧寺。有《借庵诗钞》。